Bruno Mráz

Bruno Mráz (* 13. apríl 1993, Bratislava) je slovenský hokejový útočník.

 Klubový hokej 
S hokejom začínal v klube HC Slovan Bratislava, kde v dorasteneckom družstve ako pätnásťročný absolvoval premiérovú sezónu 2007/2008. Zaznamenal v nej 19 gólov a 27 asistencií v 50 stretnutiach. V ročníku 2008/2009 ešte odohral niekoľko stretnutí v družstve dorastu, no väčšinu sezóny bol k dispozícií družstvu juniorov. V tom čase patril k najmladším hokejistom, ktorí pôsobili v slovenskej lige juniorov. V prvej sezóne dokázal pokoriť hranicu dvadsiatich bodov. Druhá bola ešte úspešnejšia, keď v 32 zápasoch zaznamenal 15 gólov a 22 asistencií. V Extralige sa prvýkrát objavil v drese HK Orange 20 pod vedením trénera Štefana Mikeša. Pred sezónou 2011/2012 odišiel do zámorskej WHL, kde hral za klub Brandon Wheat Kings. V sezóne 2013/2014 hráva za HC Slovan Bratislava v Kontinentálnej hokejovej lige.

 Mládežnícka reprezentácia 

Zúčastnil sa Majstrovstiev sveta juniorov v ľadovom hokeji do 18 rokov v rokoch 2010 a 2011 a Majstrovstiev sveta juniorov do 20 rokov v roku 2012.

 Referencie 

 Externé odkazy 

 Bruno Mráz na eliteprospects

Kategória:Narodenia v 1993
Kategória:Slovenskí hokejisti
Kategória:Hráči HC Slovan Bratislava
Kategória:Osobnosti z Bratislavy